1. pielikums

Ministru kabineta

.....gada ......

noteikumiem Nr. ....

**Infekcijas slimības, ar kurām saslimušās vai inficējušās personas, vai personas, par kurām ir radušās aizdomas par saslimšanu vai inficēšanos, aizliegts nodarbināt ar iespējamu risku citu cilvēku veselībai saistītajos darbos**

|  |  |  |
| --- | --- | --- |
| Nr. p.k. | Infekcijas slimības | Ar iespējamu risku citu cilvēku veselībai saistītie darbi (ieskaitot mācību praksi, amata apguvi un brīvprātīgā darbu) un nosacījumi, kuros nodarbinātās personas aizliegts nodarbināt, ja tās ir saslimušas vai inficējušās ar noteiktajām infekcijas slimībām |
| 1. | **Aerogēnā ceļā un gaisa pilienu ceļā izplatāmās infekcijas slimības** | |
| Difterija un difterijas izraisītāju nēsāšana;  Epidēmiskais parotīts;  Garais klepus;  Gripa;  Masalas;  Masaliņas;  Meningīts (bakteriālais);  Meningokoku infekcija;  Tuberkuloze (plaušu forma), kad krēpu iztriepē vai uzsējumā konstatēts tuberkulozes izraisītājs;  Vējbakas;  Cita akūta elpceļu infekcija klīnisko izpausmju periodā (paaugstināta ķermeņa temperatūra, klepus, rīkles iekaisums, iesnas). | Visi darbi, kuros nodarbinātā persona, veicot darba pienākumus, ir tuvā kontaktā ar pakalpojuma saņēmēju, klientu vai pacientu, vai uzturas ar viņu vienā telpā vai starptautiskā transporta līdzekļa salonā. |
| 2. | **Kontaktu ceļā izplatāmās infekcijas slimības** | |
| Ādas un gļotādas slimības ar sastrutojumiem, pustulām, čūlām, fistulām atklātās ķermeņa daļās, tai skaitā folikulīts, furunkuls, karbunkuls, ādas un zemādas panarīcijs, paronihija, abscess, strutainais konjunktivīts;  A hepatīts;  E hepatīts;  Enterovīrusu infekcija;  Infekciozas akūtas zarnu slimības ar noteiktu vai nenoteiktu etioloģiju;  Lipīgas ādas, parazitārās un sēnīšu slimības, tai skaitā kašķis, mikrosporija un trihofītija;  Meningīts (serozais);  Šigelozes izraisītāju nēsāšana;  Vēdertīfa un paratīfu izraisītāju nēsāšana. | 1. Visi darbi, kuros nodarbinātā persona, veicot darba pienākumus, ir iesaistīta kādā no pārtikas (tai skaitā dzeramā ūdens) aprites posmiem; 2. Visi darbi, kuros nodarbinātā persona, veicot darba pienākumus, tieši (pieskaroties ķermeņa audiem) vai netieši (pieskaroties koplietošanas priekšmetiem, aprīkojumam, instrumentiem u.tml.) saskaras ar pakalpojuma saņēmēju, klientu vai pacientu, tai skaitā:   2.1. kas saistīti ar tiešu pakalpojumu sniegšanu bērniem, tai skaitā strādā bērnu uzraudzības un pirmskolas izglītības iestādē, vispārējās un profesionālās izglītības iestādē;  2.2. sociālās aprūpes institūcijās;  2.3. ārstniecības iestādēs, tai skaitā sanatorijās;  2.4. sporta iestādēs, publiskas lietošanas peldbaseinos un publiskas lietošanas pirtīs;  2.5. skaistumkopšanas, solārija un tetovēšanas, pīrsinga pakalpojumu sniegšanas vietās;  2.6. dienesta viesnīcās. |
| Meticilīnu rezistenta stafilokoka celma (MRSA) nēsāšana. | Darbi ārstniecības iestādēs, kuros nodarbinātā persona veic:  1. invazīvas procedūras;  2. darba pienākumus ārstniecības iestāžu ķirurģijas nodaļās (kabinetos);  3. darba pienākumus intensīvās terapijas un reanimācijas nodaļās;  4. darba pienākumus dzemdību namos (nodaļās), perinatālās aprūpes centros un jaundzimušo nodaļās (tai skaitā sniedzot dzemdību palīdzību un jaundzimušā veselības aprūpi ārpusstacionāra dzemdībās). |
| *Herpes simplex* vīrusu infekcija izsitumu periodā. | Darbi, kas saistīti ar jaundzimušo, zīdaiņu,  bērnu ar ekzēmu vai apdegumu un pacientu ar imūndeficītu aprūpi, kuros nodarbinātā persona, veicot darba pienākumus, tieši (pieskaroties ķermeņa audiem) vai netieši (pieskaroties koplietošanas priekšmetiem, aprīkojumam, instrumentiem u.tml.) saskaras ar bērna vai pacienta gļotādām vai ādu. |
|  | Sifiliss lipīgajā periodā. | Darbi, kuros nodarbinātā persona, veicot darba pienākumus, tieši (pieskaroties ķermeņa audiem) vai netieši (pieskaroties koplietošanas priekšmetiem, aprīkojumam, instrumentiem u.tml.) saskaras ar pakalpojuma saņēmēja, klienta vai pacienta gļotādām vai ādu. |

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Ozoliņa 67876089

[vija.ozolina@vm.gov.lv](mailto:vija.ozolina@vm.gov.lv)